钦定古今图书集成/明伦汇编/闺媛典/第151卷 > 忻玉妻杨氏
## 钦定古今图书集成/明伦汇编/闺媛典/第151卷 > 忻玉妻杨氏

按《宁波府志》：“杨氏，鄞人忻玉妻。年十九，玉病疽，杨吮
之，寻死。杨恸哭，气绝三日，家人方具殓，忽苏，遂断发
誓死，每食必依柩侧。玉嗜鲤鱼，当忌必荐。后偶值岁
旱无鱼，杨悲恸不已。忽一渔父持鲤至，以一金得之。
祭毕食胙，得原银于鱼腹中。人大异之，以为哀感所
致，呼为哀感孺人。年八十二卒。”